Înalta Curte de Casaţie şi Justiţie a dispus, miercuri, ridicarea măsurii controlului judiciar în cazul Laurei Codruţa Kovesi, în dosarul în care este acuzată de procurorii Secției de Investigarea a Infracțiunilor din Justiție de luare de mită, abuz în serviciu şi mărturie mincinoasă.

Judecătorii Înaltei Curți au mai dispus, de asemenea, revocarea și celorlalte măsuri, interdicția de vorbi cu presa sau de a-și exercita profesie de procuror.

Kovesi a făcut o scurtă declarația la ieșirea de la Înalta Curte: „Nu vă voi povesti ce s-a întâmplat. S-a revocat controlul judiciar, s-au revocat toate măsurile”.

Fosta șefă a DNA a fost plasată sub control judiciar săptămâna trecută. Pe lângă interdicția de părăsi țara, lui Kovesi i s-a interzis să dea declarații presei referitoare la dosarul în care este anchetat și, totodată, să-și exercita profesia de procuror.

Reamintim că pe numele fostei șefe a DNA, procurorii secției speciale au deschis două dosare. Primul dintre dosare vizează aducerea în țară a lui Nicolae Popa (fost director al Gelsor, condamnat în cazul FNI), iar în cel de-al doilea dosar Kovesi este acuzată că a condus un grup infracțional organizat în interiorul DNA. Aceasta a respins toate acuzațiile și consideră că dosarele deschise pe numele ei sunt o încercare a o împiedica să ajungă în funcția procuror-șef european.

Codruța Kovesi a respins acuzațiile și consideră că dosarele deschise pe numele său sunt o încercare a de o împiedica să ocupe funcția de procuror-șef european, pentru care candidează. Parlamentul European a anunțat că o susține în continuare pe Kovesi. Antonio Tajani, președintele PE, s-a declarat îngrijorat de punerea sub control judiciar a fostei șefe a DNA și a cerut autorităților române să nu-i pună obstacole, astfel încât să poate participa la toate fazele procedurii de selecţie.